CELEX: 22015D2161
Language: sl
Date: 2014-12-12 00:00:00
Title: Sklep Skupnega odbora EGP št. 294/2014 z dne 12. decembra 2014 o spremembi Priloge XX (Okolje) k Sporazumu EGP [2015/2161]

26.11.2015   
            
            
               SL
            
            
               Uradni list Evropske unije
            
            
               L 311/49
            
         SKLEP SKUPNEGA ODBORA EGP
   št. 294/2014
   z dne 12. decembra 2014
   o spremembi Priloge XX (Okolje) k Sporazumu EGP [2015/2161]
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
   ob upoštevanju naslednjega:
   
               (1)
            
            
               Izvedbeni sklep Komisije 2014/389/EU z dne 23. junija 2014 o dodatnih zgodovinskih emisijah iz letalstva in dodatnih pravicah za letalstvo zaradi upoštevanja pristopa Hrvaške k Evropski uniji (1) je treba vključiti v Sporazum EGP.
            
         
               (2)
            
            
               Sporazum o sodelovanju Republike Hrvaške v Evropskem gospodarskem prostoru (2) (v nadaljnjem besedilu: sporazum o širitvi EGP iz leta 2014), podpisan 11. aprila 2014 v Bruslju, se je za njegove podpisnice začasno uporabljal od 12. aprila 2014, zato se ta sklep začasno uporablja do začetka veljavnosti sporazuma o širitvi EGP iz leta 2014.
            
         
               (3)
            
            
               Prilogo XX k Sporazumu EGP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Za točko 21aph (Sklep št. 377/2013/EU Evropskega parlamenta in Sveta) Priloge XX k Sporazumu EGP se vstavi naslednja točka:
   
               „21api.
            
            
               
                  32014 D 0389: Izvedbeni sklep Komisije 2014/389/EU z dne 23. junija 2014 o dodatnih zgodovinskih emisijah iz letalstva in dodatnih pravicah za letalstvo zaradi upoštevanja pristopa Hrvaške k Evropski uniji (UL L 183, 24.6.2014, str. 135).“
            
         Člen 2
   Besedilo Izvedbenega sklepa 2014/389/EU v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 13. decembra 2014 pod pogojem, da so bila predložena vsa uradna obvestila v skladu s členom 103(1) Sporazuma EGP (3), ali na dan začetka veljavnosti sporazuma o širitvi EGP iz leta 2014, če slednje nastopi pozneje.
   Do začetka veljavnosti sporazuma o širitvi EGP iz leta 2014 se ta sklep začasno uporablja od 13. decembra 2014 pod pogojem, da so bila predložena vsa uradna obvestila v skladu s členom 103(1) Sporazuma EGP.
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 12. decembra 2014
      
         
            Za Skupni odbor EGP
         
         
            Predsednik
         
         Kurt JÄGER
      
   
   
      (1)  UL L 183, 24.6.2014, str. 135.
   
      (2)  UL L 170, 11.6.2014, str. 5.
   
      (3)  Navedena ni nobena ustavna zahteva.